Кристоф Мекел
Да дойде спящият!

Превод от немски: Венцеслав Константинов, —

chitanka.info

Да дойде спящият с отворени очи —

насън не вижда той какво край него става!

А името му? — Името си бил забравил…

Занятие? — Лежал на пясъка и спял…

Отечество? — Било за него, казва, мъртво…

Да дойде спящият с отворени очи!

Къде намира той легло, дърво, вода — къде?

Слуги, карети, куфари, жени — къде?

Къде е рибата? — В морето. Конят? — В двора.

А виното? — В мазата. Кукувицата? — В часовника.

Парите? — В джоба. Ами въшката? — В косата.

Къде е спящият с отворени очи?

Какво сега да правим с тоя лунатик,

какво, щом денем спи, нощта прекарва в сън?

                !Примка на шията!

                !Примка на шията!

1959

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.